Okresná prokuratúra Brezno 
Boženy Němcovej 3, 977 31 Brezno 	

Sp. zn. : 2 Pv 412/12/6603	Brezno, 14.12.2012
EEČ : 2-46-111-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Brezno
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v období od 01.05.2011 do súčasnej doby si pravidelne neplnil povinnosť určenú na základe rozsudku Okresného súdu v XXXXX sp. zn. XXXXX zo dňa 05.03.2009 a následne rozsudkom Okresného súdu v XXXXX pod č. k. XXXXX zo dňa 10.02.2012, právoplatným dňa 19.03.2012, na základe ktorých bol zaviazaný prispievať na výživu svojho syna XXXXX, nar. XXXXX sumou vo výške 66,39 € mesačne a od 11.02.2011 sumou vo výške 85 € mesačne vždy do 15-teho dňa v mesiaci vopred k rukám matky XXXXX a zároveň bol povinný zaplatiť v splátkach zročné výživné za obdobie od 30.06.2011 do 10.02.2012 vo výške 130,27 €, ktoré mu súd povolil uhradiť v splátkach po 10 € mesačne spolu s bežným výživným odo dňa právoplatnosti výroku v bode II. rozsudku Okresného súdu v XXXXX pod č. k. XXXXX, t. j. od 04.04.2012 pod hrozbou straty výhody splátok, ktoré však taktiež riadne neuhrádzal, v dôsledku čoho sa stalo zameškané výživné splatným v celom rozsahu a teda XXXXX nezaplatil na výživnom do mesiaca september 2012 vrátane celkovo sumu vo výške 268,86 €, ktorú však postupne v celom rozsahu vrátane bežného výživného uhradil, v dôsledku čoho mal teda za obdobie od 01.01.2011 do súčasnej doby zaplatiť XXXXX celkovo výživné vo výške 1.571,37 € vrátane mesiaca november 2012, pričom k dnešnému dňu jej uhradil celkovo 1.596,51 €,
lebo zanikla trestnosť činu
Odôvodnenie:
Poverený príslušník OO PZ v Brezne v konaní vedenom pod č. XXXXX stíha XXXXX pre prečin zanedbania povinnej výživy podľa § 207 ods. 1 Tr. zák., ktorého sa mal dopustiť na tom skutkovom základe, ako je uvedené vo výrokovej časti tohto uznesenia.

Obvinený XXXXX v prípravnom konaní po zákonnom poučení ku skutku, ktorý sa mu kládol za vinu využil svoje právo a odmietol k veci vypovedať.

V priebehu skráteného vyšetrovania bola k veci vypočutá svedkyňa-poškodená XXXXX, ktorá uviedla, že s bývalým priateľom XXXXX majú spoločného syna XXXXX, na ktorého mal tento na základe rozsudku Okresného súdu v XXXXX sp. zn. XXXXX z 10.02.2012 platiť do 10.02.2012 výživné vo výške 66,39 € mesačne a od 11.02.2012 výživné vo výške 85 € mesačne. Zároveň jej mal splácať dlh na výživnom za obdobie od 30.06.2011 do 10.02.2012 vo výške 130,27 € a to v mesačných splátkach od právoplatnosti výroku súdu v tejto časti t.j. od 04.04.2012. Svedkyňa-poškodená predložila kópie poštových poukážok o platbách, ktoré jej zaslal obv. XXXXX ako výživné a vo svojej výpovedi sa vyjadrila k celkovej výške nezaplateného výživného, na základe čoho vyplynulo, že obv. XXXXX postupne uhradil nezaplatené výživné vrátane zameškaného výživného v celom rozsahu. Ako vyplynulo z výpovede XXXXX v dôsledku neplnenia si vyživovacej povinnosti XXXXX, nebol XXXXX vystavený nebezpečenstvu núdze a teda uvedený trestný čin nemal trvalo nepriaznivé následky.

Do vyšetrovacieho spisu boli zabezpečené doklady o tom, že si obv. XXXXX uhradil nezaplatené výživné v plnej výške až do mesiaca november 2012 vrátane, pričom celkovo mal uhradiť sumu vo výške 1.571,37 € vrátane zameškaného výživného vo výške 130,27 € a uhradil sumu vo výške 1.596,51 €. 

Ďalej boli do vyšetrovacieho spisu zabezpečené ďalšie listinné dôkazy, a to rozsudok Okresného súdu v XXXXX sp. zn. XXXXX zo dňa 10.02.2012, potvrdenie o návšteve školy XXXXX, správy ÚPSVaR XXXXX k tomu, že obv. XXXXX nebol v období od 01.05.2011 evidovaný ako nezamestnaný občan hľadajúci si zamestnanie a nie je poberateľom dávok sociálnej pomoci, ďalej výpis zo živnostenského registra obv. XXXXX a správu zo sociálnej poisťovne z ktorej vyplýva, že v súčasnej dobe XXXXX nemá registrované poistenie ako aj ďalšie listinné dôkazy.

	Podľa § 215 ods. 1 písm. h/ Tr. por. prokurátor zastaví trestné stíhanie, ak zanikla trestnosť činu.

Podľa § 86 písm. a/ Tr. zák. trestnosť trestného činu zanedbania povinnej výživy podľa § 207 Tr. zák. zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Vzhľadom k tomu, že zo strany obvineného XXXXX došlo k splneniu podmienok v zmysle § 86 písm. a/ Tr. zák., bolo potrebné rozhodnúť tak, ako je uvedené vo výrokovej časti tohto uznesenia.    

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Juraj Polakovič
prokurátor